SL Uradni list Evropske unije C 89/3

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2010/C 89/04

Št. pomoči: XA 196/09

Država članica: Republika Slovenija

Regija: —

Naziv sheme pomoči ali ime podjetja, ki prejme individualno pomoč: Ukrepi kmetijske strukturne politike in kmetijske politike razvoja podeželja

Pravna podlaga: Uredba o ukrepih kmetijske strukturne politike in kmetijske politike razvoja podeželja (Uradni list Republike Slovenije, št. 47/09 in 94/09)

Načrtovani letni izdatki po shemi ali skupni znesek individualne pomoči, dodeljene podjetju: 191 052 EUR v letu 2009 in 179 052 EUR v letu 2010

Največja intenzivnost pomoči:

1. Pomoč za dokončanje komasacijskih postopkov: do 100 odstotkov dejansko nastalih stroškov pravnih in upravnih postopkov, vključno s stroški pregleda.

2. Podpora strokovnim prireditvam, stanovskemu in interesnemu združevanju: do 60 odstotkov upravičenih stroškov, opredeljenih v točki b 10. člena Uredbe o ukrepih kmetijske strukturne politike in kmetijske politike razvoja podeželja. Delež dodeljenih pomoči iz vseh javnih virov lahko znaša do 100 odstotkov upravičenih stroškov.

3. Spodbujanje proizvodnje kakovostnih kmetijskih proizvodov: do 100 odstotkov upravičenih stroškov, opredeljenih v 15. členu Uredbe o ukrepih kmetijske strukturne politike in kmetijske politike razvoja podeželja.

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata za kmetijstvo in razvoj podeželja Evropske komisije

Trajanje sheme ali individualne pomoči: Do 31.12.2010

Cilj pomoči: Podpora MSP-jem (mala in srednje velika podjetja)

V shemi pomoči se uporabijo naslednji členi Uredbe Komisije (ES) št. 1857/2006, zajeti pa so naslednji upravičeni stroški:

pri pomoči za dokončanje komasacijskih postopkov je uporabljen 13. člen (Pomoč za arondacijo), upravičeni stroški pa so stroški pravnih in upravnih postopkov, vključno s stroški pregleda,

pri podpori strokovnim prireditvam, stanovskemu in interesnemu združevanju je uporabljen 15. člen (Zagotavljanje tehnične podpore v kmetijskem sektorju), upravičeni stroški pa so:

(i) stroški, povezani z izobraževanjem in usposabljanjem kmetov in delavcev na kmetijskih gospodarstvih (najemnine za prostore, honorarji predavateljev, drugi materialni stroški za izvedbo izobraževanja);

(ii) stroški, povezani z organizacijo forumov za izmenjavo znanj med kmetijskimi gospodarstvi, tekmovanj, razstav in sejmov ter sodelovanje na njih (stroški udeležbe, publikacij, potni stroški, najemnine razstavnih prostorov);

(iii) stroški publikacij, kot so predstavitve, katalogi ali spletišča, ki predstavljajo dejanske podatke o proizvajalcih iz dane regije ali proizvajalcih danega proizvoda, pri čemer morajo biti informacije in predstavitve nevtralne, zadevni proizvajalci pa morajo imeti enake možnosti, da so predstavljeni v publikaciji;

pri pomoči za spodbujanje proizvodnje kakovostnih kmetijskih proizvodov je uporabljen 14. člen (Pomoč za spodbujanje proizvodnje kakovostnih kmetijskih proizvodov), upravičeni stroški pa so:

(i) stroški tržne raziskave, zasnove in oblikovanja proizvoda;

(ii) stroški priprave vloge za zaščito kmetijskih proizvodov, skladno s predpisi Evropske skupnosti, ki urejajo zaščito kmetijskih proizvodov;

(iii) stroški prvega certificiranja zaščitenih kmetijskih proizvodov.

Zadevni gospodarski sektorji: Kmetijstvo

Naziv in naslov organa, ki dodeli pomoč:

Ministrstvo za kmetijstvo, gozdarstvo in prehrano Dunajska 58 SI-1000 Ljubljana SLOVENIJA

Spletni naslov: http://www.pisrs.si/predpis.aspx?p_rD=r04&p_predpis=URED4904

Drugi podatki: —

Branko RAVNIK Genaralni direktor

Št. pomoči: XA 262/09

Država članica: Francija

Regija: —

Naziv sheme pomoči ali ime podjetja, ki prejme individualno pomoč: Aides aux producteurs de lavande et lavandin victimes de sécheresse en 2007 ou 2008

Pravna podlaga: Ordonnance no 2009-325 du 25 mars 2009 relative à la création de l’Agence de service et de paiement et de l’Établissement national des produits de l’agriculture et de la mer,

Articles L 621-1 et suivants et articles R 621-1 et suivants du Code rural,

Arrêtés suivants du ministre de l’agriculture et de la pêche, portant reconnaissance du caractère de calamité naturelle des dommages subis par les agriculteurs:

du 25 janvier, 30 juin 2008 et 26 décembre 2008 pour les agriculteurs des Alpes de Haute-Provence,

du 13 octobre 2008 pour les agriculteurs de la Drôme,

du 25 janvier, 30 juin 2008 et 13 octobre 2008 pour les agriculteurs du Vaucluse.

Načrtovani letni izdatki po shemi ali skupni znesek individualne pomoči, dodeljene podjetju: 266 666 EUR

Predvideni znesek v nacionalnem proračunu (FranceAgriMer) znaša največ 800 000 EUR za tri leta pomoči, in sicer 300 000 EUR za leto 2009, 300 000 EUR za leto 2010 in 200 000 EUR za leto 2011.

To pomoč lahko dopolnijo naslednje lokalne skupnosti: departmaji Alpes de Haute-Provence, Drôme in Vaucluse.

Največja intenzivnost pomoči: 80 %

Pomoč se bo določila za vsakega upravičenca, ob upoštevanju že dodeljenih pomoči v okviru Nacionalnega jamstvenega sklada za naravne nesreče v kmetijstvu – FNGCA (Fonds National de Garantie des Calamités Agricoles): pomoč se dodeli le za površine, ki jih je ta sklad upošteval.

Ko bo lokalna skupnost dopolnila državno pomoč, bo preverila, da skupni znesek ne presega zgornje meje 80 % nastale škode.

Zgornja meja pomoči bo znašala največ:

500 EUR/ha za površine s pravo sivko, na katerih je nastala škoda zaradi izruvanja sedemletnih ali mlajših rastlin,

400 EUR/ha za površine s klonirano sivko ali lavendinom, na katerih je nastala škoda zaradi izruvanja šestletnih ali mlajših rastlin.

Poleg tega bo pomoč izplačana v okviru površin, ki so na novo zasajene s sivko ali lavendinom z upoštevanjem tehničnih predpisov, ki omejujejo vpliv suše ali propadanja sivke (izbira sort, uporaba zdravih rastlin, kolobarjenje …).

Datum začetka izvajanja: Od prejema potrdila o prejemu z navedbo številke ukrepa in objave povzetka ukrepa na spletni strani Komisije

Trajanje sheme ali individualne pomoči: Do konca leta 2011

Cilj pomoči: Ta pomoč je predvidena na podlagi člena 11 Uredbe Komisije (ES) št. 1857/2006. Dejansko je glavni cilj nadomestilo izgube, ki so jo gojitelji sivke v letih 2007 in 2008 utrpeli zaradi suše v departmajih Alpes de Haute-Provence, Drôme in Vaucluse leta 2007.

V treh departmajih, ki jih je prizadela suša leta 2007, je približno 250 kmetijskih gospodarstev izgubilo več kot 30 % pridelka in so bili prisiljeni, da sivko znova zasadijo. Njihove izgube torej niso omejene samo na izgubo prihodka za eno leto pridelka. Kar zadeva rastline večletnice, stroški ponovne zasaditve vsekakor niso standardni stroški gospodarstev in niso zanemarljivi, kar opravičuje projekt.

Cilj pomoči je tudi sekundaren, in sicer, da se spodbudi proizvajalce k upoštevanju tehničnih previdnostnih ukrepov za zmanjšanje učinka suše.

Zadevni gospodarski sektorji: Proizvajalci sivke ali lavendina (v treh departmajih, ki jih je prizadela suša leta 2007, kar je približno 250 kmetovalcev).

Naziv in naslov organa, ki dodeli pomoč:

FranceAgriMer Antenne de Volx — BP 8 04130 Volx FRANCE

Spletna stran: http://www.franceagrimer.fr/informations/aides/aides.htm#LAVANDE

Drugi podatki: —

Št. pomoči: XA 266/09

Država članica: Italija

Regija: Sardinija

Naziv sheme pomoči ali ime podjetja, ki prejme individualno pomoč: legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Pravna podlaga: L.R. 11 marzo 1998, n. 8, articolo 23 (aiuti per i danni alla produzione agricola)

Deliberazione della Giunta regionale n. 46/19 del 13.10.2009

Legge regionale 11 marzo 1998, n. 8, articolo 23 (aiuti per i danni alla produzioneagricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Načrtovani letni izdatki po shemi ali skupni znesek individualne pomoči, dodeljene podjetju: Skupni izdatek izplačila pomoči za kritje izgub v letih 2008–2012, je ocenjen na 2 660 000 EUR, ki se razdelijo kot sledi:

500 000 za leto 2008,

540 000 za vsako leto v obdobju 2009–2012.

Največja intenzivnost pomoči: Največja intenzivnost pomoči se določi na 70 % izgube, ki se izračuna na podlagi vrednosti izpadle proizvodnje brez zneska vmesnih stroškov, ki jih rejec ni imel (nakup krme in sanitarni stroški), z razlikovanjem glede na to, ali gre za živali brez rodovnika ali za živali, vpisane v rodovniške knjige.

Datum začetka izvajanja: Shema pomoči se izvaja od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Za leto 2008 do 31. decembra 2012.

Za leto 2009 do 31. decembra 2013.

Za leto 2010 do 31. decembra 2014.

Za leto 2011 do 31. decembra 2015.

Za leto 2012 do 31. decembra 2016.

Nobena pomoč pa se ne izplača več kot štiri leta po preveritvi izdatkov ali izgub.

Cilj pomoči: Pomoč se izvaja v skladu s členom 10 Uredbe in se kmetom dodeli za nadomestitev izgub v proizvodnji odraslih ovc in koz, ki so kazale znake praskavca, degenerativne bolezni, ki prizadene centralni živčni sistem ovc in koz, zato so bile izločene na podlagi odredbe zdravstvenih organov.

Zadevni gospodarski sektorji: Reja živali: ovce in koze

Naziv in naslov organa, ki dodeli pomoč:

Regione Autonoma della Sardegna Assessorato dell’agricoltura e riforma agro-pastorale Via Pessagno 4 09125 Cagliari CA ITALIA

Spletni naslov: Za odlok št. 46/19 z dne 13. oktobra 2009:

http://www.regione.sardegna.it/documenti/1_274_20091016131549.pdf

Za odlok št. 25/34 z dne 3. julija 2007:

http://www.regione.sardegna.it/documenti/1_72_20070703165033.pdf

za prilogo:

http://www.regione.sardegna.it/documenti/1_72_20070703165715.pdf

Za odlok št 42/16 z dne 24. oktobra 2007, ki spreminja odlok št. 25/34 z dne 3. julija 2007:

http://www.regione.sardegna.it/documenti/1_72_20071024111304.pdf

za prilogo:

http://www.regione.sardegna.it/documenti/1_72_20071024111334.pdf

Drugi podatki: Ta pomoč je nadaljevanje sheme pomoči iz odloka št. 25/34 z dne 3. julija 2007 v spremenjenem besedilu odloka št. 42/16 z dne 24. oktobra 2007 in se bo izvajala v skladu z istimi merili in pogoji. Obrazec s povzetkom podatkov o tej pomoči je 8. novembra 2007 registriral Generalni direktorat za kmetijstvo in razvoj podeželja pod številko XA 349/07.

Bianca CARBONI Direttore Servizio sostegno delle imprese agricole e sviluppo delle competenze

Št. pomoči: XA 278/09

Država članica: Zvezna republika Nemčija

Regija: Brandenburg

Naziv sheme pomoči ali ime podjetja, ki prejme individualno pomoč: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006

Pravna podlaga:

— § 71 Tierseuchengesetz der Bundesrepublik Deutschland

— § 8 des Gesetz zur Ausführung des Tierseuchengesetzes des Landes Brandenburg (AGTierSGBbg)

— Erlass des Ministeriums für Gesundheit, Umwelt und Verbraucherschutz des Landes Brandenburg zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit vom 3.12.2009

Načrtovani letni izdatki po shemi ali skupni znesek individualne pomoči, dodeljene podjetju: skupna letna pomoč v višini 4,2 milijona EUR (financirano iz prispevkov lastnikov živine v sklad za bolezni živali dežele Brandenburg in iz deželnega proračuna)

Največja intenzivnost pomoči: Do 100 %

Datum začetka izvajanja: Od prejema obvestila Komisije EU o prejemu z identifikacijsko številko v skladu s členom 20 Uredbe (ES) št. 1857/2006 od 1. januarja 2010 dalje

Trajanje sheme ali individualne pomoči: Od 1.1.2010 do 31.12.2013

Cilj pomoči: Odstavka 1 in 2 člena 10 Uredbe (ES) št. 1857/2006

pomoč za izkoreninjanje bolezni živali

pomoč za nadomestilo izgube živine, ki nastane zaradi nalezljivih bolezni

pomoč za ukrepe preprečevanja, odkrivanja in izkoreninjanja bolezni živali

pomoč v obliki plačila stroškov laboratorijskih diagnostičnih ukrepov za odkrivanje bolezni živali

Zadevni gospodarski sektorji: Kmetijstvo, živinoreja

Naziv in naslov organa, ki dodeli pomoč:

Landesamt für Verbraucherschutz, Landwirtschaft und Flurneuordnung Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND E-naslov: info@tsk-BB.de

Spletni naslov:

— Zakon o nalezljivih boleznih živali http://www.bgblportal.de/BGBL/bgbl1f/bgbl104s1260.pdf

— izvedbeni zakon k zakonu o nalezljivih boleznih živali dežele Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

— odlok Ministrstva za razvoj podeželja, okolja in varstvo potrošnikov o dodeljevanju pomoči za ukrepe preprečevanja in izkoreninjanja bolezni živali ter izboljšanja zdravja živali (objava v uradnem listu dežele Brandenburg) http://www.mguv.brandenburg.de/v/lbsvet/TEILA/A1_2_2_1.PDF

Drugi podatki: —

Št. pomoči: XA 282/09

Država članica: Francija

Regija: Département de la Seine-Maritime

Naziv sheme pomoči ali ime podjetja, ki prejme individualno pomoč: Aides aux investissements pour la protection des points de production d’eau potable (Seine-Maritime)

Pravna podlaga: Article L1511-2 du Code général des collectivités territoriales

Articles L3231-2 et 3232-1 du Code général des collectivités territoriales

Délibération du Conseil général du 31 mars 2009 relatif à la politique agricole départementale, période 2009-2012.

Načrtovani letni izdatki po shemi ali skupni znesek individualne pomoči, dodeljene podjetju: 60 000 EUR letno

Največja intenzivnost pomoči: Največ 50 % za mlade kmete v prvih petih letih po začetku njihove dejavnosti in 40 % v ostalih primerih

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Obdobje 2009–2012

Cilj pomoči: Departma Seine-Maritime je v celoti razvrščen v ranljivo območje v skladu z direktivo o nitratih (91/676/ES) iz decembra 1991. Vedno več vodnih virov je prizadetih zaradi onesnaževanja s fitofarmacevtskimi sredstvi.

Okvirna direktiva o vodi zavezuje, da se do leta 2015 zagotovi dobro stanje vodnih virov.

Načrtovana shema departmaja Seine-Maritime je namenjena pomoči kmetom pri naložbah, ki presegajo regulativne zahteve glede najmanjših standardov zaščite vodnih virov.

Stopnja pomoči, ki jo zagotovi departma, bo odvisna od geografskega položaja kmetijskega gospodarstva glede na prednostna zbirna območja na področju zaščite.

Upravičena je naslednja oprema, ki omogoča omejitev tveganja za lokalizirano onesnaževanje:

skladiščni prostori za fitofarmacevtska sredstva,

ploščadi za polnjenje škropilnic,

rezervoarji za shranjevanje goriva ali tekočega gnojila, kadar so naprave nižje od predpisane stopnje in torej niso obvezne,

oprema za škropilnice (polnilci, posode za spiranje, protipovratni ventil …).

Upravičena bo oprema, ki omogoča omejitev nevarnosti razpršenega onesnaženja:

škropilna greda,

viseča cev,

zagrebalci gnoja z diski,

zagrebalci gnoja z vilicami,

trosilci gnoja,

oprema za kompostiranje.

Pomoči se bodo dodelile v skladu s členom 4 Uredbe (ES) št. 1857/2006.

Ta shema je že bila predmet postopka za izvzetje za obdobje 2006–2008 pod sklicem XA 109/06.

Zadevni gospodarski sektorji: Celoten kmetijski sektor (MSP)

Naziv in naslov organa, ki dodeli pomoč:

Monsieur le Président du département de Seine-Maritime Quai Jean Moulin 76101 Rouen Cedex 1 FRANCE

Spletni naslov: http://www.seinemaritime.net/guidedesaides/medias/File/aide-aux-investissements-pour-la-protection-des-points-de-production-d-eau-potable-+-formulaires-t2.pdf

Drugi podatki: —